**Raiul tău e-un lac cuprins de nuferi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Raiul tău e-un lac cuprins de nuferi

...

Puțini te pomenesc dându-te exemplu,

Deja de tine mulți s-au și dezis,

Nu peste multă vreme fi-vei interzis,

Ca neamul tău să nu-ți ridice templu!

...

Azi prea puțin contează tot ce-ai scris,

Ei în poeme-ți cată firea libertină,

Nici nu le pasă că ne-ai adus lumină,

Nu peste multă vreme fi-vei interzis!

...

Sunt curioși de felul în care ai murit,

Lovit în cap sau la spital, nebun,

Nepăsători că tu, atât cât ai trăit,

Dintre noi ai fost cel mai bun român!

...

Te-ai născut să fii cel mai bun român,

Raiul tău e-un lac cuprins de nuferi,

Dar te-ai grăbit, să nu te știi bătrân

Și astăzi, strălucești între luceferi!